Lav et referat af nedenstående tekst:

Tekst:
Sundhedsminister Magnus Heunicke (S) vil nu undersøge muligheden for at forlænge patienters klagefrist over lægefejl. Det sker efter, at TV2 Nord har fortalt om Mette Nielsen fra Hals, der ønskede at klage over en lægefejl. Klagen blev imidlertid afvist, fordi lægefejlen var sket for mere end fem år siden. I Mette Nielsens tilfælde var lægefejlen altså forældet inden hun overhovedet blev klar over, at hun havde været udsat for en fejl. I et svar til Per Larsen, sundhedsordfører for De Konservative, skriver sundhedsministeren: Jeg vil dog være indstillet på at undersøge behovet for, om fristen på 5 år i særlige tilfælde bør være længere, siger Magnus Heunicke. Ministeren gør i sit svar rede for reglerne, som de gælder i dag. Her kan der klages inden 2 år efter det tidspunkt, hvor klageren var eller burde være bekendt med det forhold der klages over. Dertil gælder en absolut klagefrist på 5 år. Det vil sige, at en klage senest skal være indgivet 5 år efter den dag, hvor fejlen har fundet sted. Per Larsen efterlyser en begrundelse for de meget korte klagefrister over lægefejl og vil nu forsøge at få reglerne ændret: Ministerens svar og Mette Nielsens eksempel giver anledning til en lovændring, som jeg vil søge at skaffe flertal for, siger Per Larsen.

Referat:
Sundhedsminister Magnus Heunicke (S) skriver i et svar til sundhedsordfører Per Larsen (K), at han vil være indstillet på at undersøge behovet for, om fristen på 5 år i særlige tilfælde bør være længere.